Putini taas ametisse asumisel seatud eesmärk tõsta Venemaa maailma viiendaks majanduseks jääb vaid unistuseks, sest liiga madal nafta hind ja lääneriikide sanktsioonid kärbivad Kremli kotka tiibasid.

Venemaa majandus kasvab maailmamajandusest ligi kaks korda aeglasemalt, aga valitsusametnikud kordavad meediaavaldustes mantrana valmisolekut viia oma maa juba 2024. aastaks planeedi mõjukaimate majanduste etteotsa. Eelmisel nädalal lubas majandusarengu minister Maksim Oreškin mõjukas ajalehes Izvestia, et presidendi nn maiukaasiga seatud eesmärk on täidetav. Seda hoolimata asjaolust, et tänavuse aasta majanduskasvu optimistlikem prognoos räägib 1,8-protsendilisest majanduskasvust.